Kære NN

I forbindelse med din ansættelse som ph.d.-stipendiat vil jeg gerne benytte lejligheden til at byde dig velkommen og oplyse dig om, at jeg er din tillidsrepræsentant.

Som din tillidsrepræsentant kan jeg rådgive dig om dit ansættelsesforhold. Fx om din løn, barsel og andre forhold, som har betydning for din ansættelse her.

Du er velkommen til at kontakte mig for støtte og vejledning i vanskelige situationer. Fx ved eventuelle sygesamtaler og samarbejdsproblemer. Det er også mig, der forhandler din løn både her ved din nyansættelse og ved de årlige lønforhandlinger.

Jeg bindeled mellem DM og de medarbejdere, der er medlemmer af DM, og jeg arbejder lokalt for at sikre og forbedre medlemmernes løn- og arbejdsvilkår her på instituttet. Centralt arbejder DM for at forbedre både kollektive og individuelle interesser gennem fx overenskomstforhandlinger, lobbyarbejde og akademikernes brancheorganisation, Akademikerne.

DM har særligt fokus på de ph.d.-studerendes vilkår og de særlige udfordringer, der kan opstå under ph.d.-forløbet. Jeg vedlægger en pjece med rådgivning og retningslinjer for ph.d.er.

Du kan også få et overblik på dm.dk/phd

Venlig hilsen

Navn og kontaktoplysninger